2016. gada 1. martā Noteikumi Nr. 128

Rīgā (prot. Nr. 10 36. §)

**Grozījumi Ministru kabineta 2006. gada 7. februāra noteikumos Nr. 107 "Noteikumi par valsts nodrošinātās juridiskās palīdzības reģistru"**

Izdoti saskaņā ar

Valsts nodrošinātās juridiskās

palīdzības likuma 28. panta otro daļu

1. Izdarīt Ministru kabineta 2006. gada 7. februāra noteikumos Nr. 107 "Noteikumi par valsts nodrošinātās juridiskās palīdzības reģistru" (Latvijas Vēstnesis, 2006, 25. nr.; 2010, 115. nr.) šādus grozījumus:

1.1. izteikt 2. un 3. punktu šādā redakcijā:

"2. Reģistrs ir valsts informācijas sistēma, kurā iekļautas ziņas par:

2.1. valsts nodrošinātās juridiskās palīdzības (turpmāk – juridiskā palīdzība) sniedzējiem, juridiskās palīdzības saņēmējiem un to pārstāvjiem;

2.2. juridiskās palīdzības lietās pieņemtajiem lēmumiem un piešķirto juridisko palīdzību;

2.3. juridiskās palīdzības sniedzējiem izmaksātajiem naudas līdzekļiem un ar Juridiskās palīdzības administrācijas (turpmāk – administrācija) lēmumu piedzenamajiem un atmaksātajiem naudas līdzekļiem.

3. Reģistra pārzinis un turētājs ir administrācija. Administrācija, apsaimniekojot līdzekļus, kas paredzēti juridiskajai palīdzībai, šim mērķim slēdzot juridiskās palīdzības līgumus, juridiskās palīdzības lietā pieņemot lēmumus, izmaksājot minētos līdzekļus un normatīvajos aktos noteiktajos gadījumos un kārtībā piedzenot tos, nodrošina informācijas iekļaušanu reģistrā, ziņu aktualizēšanu, glabāšanu un izmantošanu.";

1.2. svītrot 5.1.5. apakšpunktu;

1.3. izteikt 5.1.6. apakšpunktu šādā redakcijā:

"5.1.6. deklarētās, reģistrētās vai personas norādītās dzīvesvietas adrese;";

1.4. papildināt noteikumus ar 5.1.13., 5.1.14. un 5.1.15. apakšpunktu šādā redakcijā:

"5.1.13. saņemtās sūdzības datums, numurs, tās būtība un izskatīšanas rezultāts;

5.1.14. datums, numurs un pamatojums lēmumam par juridiskās palīdzības līguma uzteikumu;

5.1.15. pēc apstrīdēšanas un pārsūdzēšanas pieņemtā lēmuma un nolēmuma datums un rezultāts;";

1.5. izteikt 5.2.4. apakšpunktu šādā redakcijā:

"5.2.4. deklarētās, reģistrētās vai personas norādītās dzīvesvietas adrese;";

1.6. svītrot 5.2.7. apakšpunktu;

1.7. papildināt noteikumus ar 5.2.1apakšpunktu šādā redakcijā:

"5.2.1 par juridiskās palīdzības saņēmēja pārstāvi:

5.2.11. vārds (vārdi) un uzvārds;

5.2.12. dzimšanas datums;

5.2.13. personas kods;

5.2.14. deklarētās, reģistrētās vai personas norādītās dzīvesvietas adrese;

5.2.15. pārstāvības pamatojums;

5.2.16. kontaktinformācija (ja tāda ir);";

1.8. izteikt 5.3. un 5.4. apakšpunktu šādā redakcijā:

"5.3. par juridiskās palīdzības lietā pieņemtajiem lēmumiem:

5.3.1. iesnieguma reģistrācijas datums un numurs;

5.3.2. lēmuma veids, datums, numurs un pamatojums;

5.3.3. pēc apstrīdēšanas un pārsūdzēšanas pieņemtā lēmuma un nolēmuma datums un rezultāts;

5.4. par juridiskās palīdzības piešķiršanu:

5.4.1. juridiskās palīdzības veids (veidi), apjoms un lietas būtība;

5.4.2. norīkojuma datums un numurs;

5.4.3. norīkotā juridiskās palīdzības sniedzēja dati (vārds, uzvārds, personas kods vai dzimšanas datums);

5.4.4. juridiskās palīdzības sniedzējam izmaksātie naudas līdzekļi;";

1.9. papildināt noteikumus ar 5.6. apakšpunktu šādā redakcijā:

"5.6. par naudas līdzekļiem, kas piedzenami un atmaksāti ar administrācijas lēmumu:

5.6.1. lēmuma veids, datums, numurs un pamatojums;

5.6.2. pēc apstrīdēšanas un pārsūdzēšanas pieņemtā lēmuma un nolēmuma datums un rezultāts;

5.6.3. piedzenamās un atmaksātās naudas summas vai atzīme par piedziņas neiespējamību;

5.6.4. brīdinājuma un izpildrīkojuma datums, numurs;

5.6.5. izpildiestāde.";

1.10.  izteikt 7. un 8. punktu šādā redakcijā:

"7. Šo noteikumu 5.1. apakšpunktā minētās ziņas reģistrā iekļauj, pamatojoties uz iesniegumu par juridiskās palīdzības līguma slēgšanu, tam pievienotajiem dokumentiem un noslēgto juridiskās palīdzības līgumu.

8. Šo noteikumu 5.2. un 5.2.1apakšpunktā minētās ziņas reģistrā iekļauj, pamatojoties uz iesniegumu juridiskās palīdzības pieprasījumam, tam pievienotajiem dokumentiem un pieņemto lēmumu.";

1.11. svītrot 9. punktā skaitli "5.1.5.";

1.12. izteikt 10. punktu šādā redakcijā:

"10. Šo noteikumu 5.2.1., 5.2.2., 5.2.3., 5.2.4., 5.2.6., 5.2.11., 5.2.12., 5.2.13. un 5.2.14. apakšpunktā minētās ziņas reģistrā iekļauj, izmantojot Iedzīvotāju reģistrā iekļautās ziņas.";

1.13. papildināt 14. punktu aiz vārdiem "pamatojoties uz" ar vārdiem "normatīvajiem aktiem vai";

1.14. izteikt V nodaļas nosaukumu šādā redakcijā:

"**V. Noslēguma jautājumi**";

1.15. papildināt noteikumus ar 20. punktu šādā redakcijā:

"20. Šo noteikumu 5.6. apakšpunktā minētās ziņas administrācija iekļauj pēc reģistra pielāgošanas, bet ne vēlāk kā no 2017. gada 1. janvāra."

2. Noteikumi piemērojami ar 2016. gada 1. martu.

Ministru prezidents Māris Kučinskis

Tieslietu ministrs Dzintars Rasnačs